Document ID: /roh_data/filtered/fineweb-2-filterrobots_roh.jsonl.gz/60121

La schelira da l'avrigl passà ha destruì enturn 85% da las apricosas en il Vallais. Quai ha l'uffizi d'agricultura vallesan ditg envers Radio SRF. Uschia è la perdita anc pli gronda che supponì a l'entschatta. Ins aveva quintà che 70% da la racolta d'apricosas giajan en malura. Singuls purs han schizunt ditg che l'entira racolta saja ruinada.
Normalmain vegnan radund 8'500 tonnas apricosas producidas en il Vallais. Quest onn pudessia be pli esser 1'300 tonnas. Il chantun vul metter a disposiziun daners per cas da direzza.